b'\n_START_ARTICLE_\nSuppletivisme\n_START_PARAGRAPH_\nSuppletivisme er en morfologisk prosess som inneb\xc3\xa6rer at en ordstamme blir bytta ut med en annen n\xc3\xa5r ordet b\xc3\xb8yes. Et eksempel i norsk er verbet v\xc3\xa6re, som har presensformen er og preteritumsformen var. Andre eksempler er vekslinga mellom god, bedre og best, og mellom d\xc3\xa5rlig og verst. Det er ogs\xc3\xa5 suppletivisme mellom formene jeg og meg, og mellom du og deg._NEWLINE_Suppletivisme skiller seg fra andre morfologiske prosesser ved at det ikke f\xc3\xb8lger noen regler som gjelder for flere leksemer. Vanligvis har bare de vanligste orda i et spr\xc3\xa5k suppletive former, ettersom mindre brukte ord pleier \xc3\xa5 tilegne seg regelmessige b\xc3\xb8yinger.'